अवॉर्ड सेरेमनी: BCCI के आमंत्रण में ऐसी बात लिखी है कि राज्‍य संघों के पदाधिकारी हैं नाराज  
कई राज्‍य संघ इस प्रतिष्ठित समारोह से बना सकते हैं दूरी
बोर्ड की ओर से भेजे गए निमंत्रण की कॉपी NDTV के पास
8 मार्च को विराट को दिया जाएगा पॉली उमरीगर अवार्ड
भारत और ऑस्‍ट्रेलिया के बीच बेंगलुरू में होने वाले दूसरे टेस्‍ट मैच के अंतिम दिन  8 मार्च को टीम इंडिया के कप्‍तान  विराट कोहली को प्रतिष्ठित पॉली उमरीगर अवॉर्ड दिया जाएगा. ऑफ स्पिनर रविचंद्रन अश्विन को दिलीप सरदेसाई अवॉर्ड प्रदान किया जाएगा. लाइफटाइम अचीवमेंट अवार्ड राजिंदर गोयल, पदमाकर शिवालकर और महिला क्रिकेट में शानदार योगदान के लिए शांता रंगास्वामी को दिया जाएगा. लेकिन शायद पहली बार ऐसा होगा कि कई नाराज़ राज्य संघ इस समारोह से दूर रहेंगे, वजह है शर्तों के साथ उनको भेजा गया निमंत्रण.
#BCCIawards - Captain @imVkohli has been awarded the Polly Umrigar Award for the 3rd time #NAMANpic.twitter.com/01lai5p1AY
— BCCI (@BCCI) March 1, 2017
 
#BCCIawards - All-rounder @ashwinravi99 wins the Dilip Sardesai Award. He becomes the first cricketer to receive the honour twice #NAMANpic.twitter.com/Ax1SK66zlS
— BCCI (@BCCI) March 1, 2017 भारतीय क्रिकेट कंट्रोल बोर्ड (बीसीसीआई) की ओर से सीईओ राहुल जौहरी ने जो न्योता भेजा है उसकी एक्सक्लूसिव कॉपी NDTV के पास है जिसमें लिखा है प्रशासकों का पैनल यह बताने के लिए विवश है कि समारोह में उन्हीं पदाधिकारियों के शिरकत की उम्मीद है जो सुप्रीम कोर्ट के फैसले के मुताबिक पात्रता रखते हैं. इस मुद्दे पर कई राज्य संघ के पदाधिकारियों ने नाम न बताने की शर्त पर लगभग एक राय जताते हुए कहा कि ये उनका अधिकार है कि वे किन दो लोगों को बतौर अपने नुमाइंदा अवॉर्ड कार्यक्रम में भेजें, इन पदाधिकारियों का मानना है कि न्योते में शर्त लगाने की ज़रूरत नहीं थी. माना जा रहा है कि एन. श्रीनिवासन से लेकर शरद पवार के दबदबे वाले कई राज्य संघ वार्षिक पुरस्कार समारोह में शिरकत नहीं करेंगे.  बीसीसीआई की वार्षिक अवॉर्ड समिति में प्रख्यात पत्रकार एन. राम, इतिहासकार रामचंद्र गुहा और भारतीय महिला क्रिकेट टीम की पूर्व कप्तान डायना एडुल्जी शामिल हैं. इस मुद्दे पर बीसीसीआई ने फिलहाल कोई प्रतिक्रिया नहीं दी है.टिप्पणियां
#BCCIawards - Captain @imVkohli has been awarded the Polly Umrigar Award for the 3rd time #NAMANpic.twitter.com/01lai5p1AY
#BCCIawards - All-rounder @ashwinravi99 wins the Dilip Sardesai Award. He becomes the first cricketer to receive the honour twice #NAMANpic.twitter.com/Ax1SK66zlS